ߤߊ߬ߙߌ߬ߖߍ߮

ߤߊ߬ߙߌ߬ߖߍ߮  ߡߐ߱ ߦߋ߫ ߓߊ߯ߙߊ ߞߍ߫ ߟߊ߫ ߞߊ߬ ߝߋ߲ ߡߍ߲ ߛߐ߬ߘߐ߲߬ ߞߵߊ߬ ߞߴߌ ߕߊߓߍߛߎ߲ߓߍ ߘߌ߫.

 ߤߊ߬ߙߌ߬ߖߍ߮ ߞߎߡߊߘߋ߲ ߓߐߛߎ߲: 

ߤߊ߬ߙߌ߬ߖߍ߮ ߖߍ߬ߘߍ ߞߎߡߊߘߋ߲ ߓߐߣߍ߲߫ ߝߊ߬ߙߌ߬ߛߍ߮ ߟߋ߬ ߘߐ߫ ،ߞߊ߲ ߥߙߎߞߌߕߐ ߟߋ߬ ߣߴߊ߬ ߝߐߗߏ߮ ߟߊߣߐ߰ߦߊ߬ ߟߊ߫ ߢߊ ߣߌ߲߬ ߡߊ߬ ،ߖߐ߲߰ߛߊ߫ ߸ߞߊ߬ ߘߊ߲߬ߕߍ߬ߓߐ ߟߊߘߊ߲߫ ߊ߬ ߣߌ߫ ߓߐߛߎ߲ ߕߍ߫ ߦߏ߫ ߏ߬ ߦߋ߫ ߞߊ߲ ߢߌ߲߬ ߖߍ߬ߘߍ ߘߋ߬ߙߌ߬ߞߏ ߘߌ߫ ߢߊ ߡߍ߲ ،ߊ߬ ߘߴߊ߬ ߘߏ߫ ߟߎ߫ ߞߍ߫ ߞߊ߲ߡߊߛߙߋ ߘߌ߫ ߦߏ߫ ߕߊ߲߬ :


߁:ߓߐ߱=ߓߐ߮ ، ߛߌߣߌ߲߫ ߟߏ߲ =ߛߌ߬ߣߌ߲߬ߟߏ߲ ،ߞߛߊ ،ߞߊ߬ߛߊ.

ߊ߬ ߓߴߊ߬ ߘߏ߫ ߟߎ߫ ߞߍ߫ ߛߌ߰ߙߕߊ߬ ߦߟߍ߬ߡߊ߲ ߘߌ߫ ߦߏ߫ :

߂:ߝߊ߬ߙߌ߬ߛߍ߮ =ߤߊ߬ߙߌ߬ߖߍ߮،ߞߊ߬ߡߊߛߐ߬ߘߐ߲߬ ߒߞߏ ߘߐ߫ (ߝ) ߓߴߛߋ߫ ߞߊ߬ ߦߟߍ߬ߡߊ߲߫ ߞߊ߬ ߞߍ߫ (ߤ) ߘߌ߫ ߌߣߊߝߐ߫ (ߝߊ߬ߡߊ) ߞߍ߫ (ߤߊ߬ߡߊ) ߘߌ߫.
ߏ߬ ߟߋ ߣߊ߬ (ߝߊ߬ߘߌ) ߞߍ߫ ߟߊ߫ (ߝߊ߬ߙߌ) ߘߌ߫ ߞߊ߬ (ߝߊ߬ߙߌ) ߞߍ߫ (ߤߊ߬ߙߌ) ߘߌ߫ ،ߞߊ߬ (ߛߍ߬ߞߍ) ߞߍ߫ (ߖߍ߬ߞߍ) ߘߌ߫ ߞߊ߬ߡߊߛߐ߬ߘߐ߲߫ ߘߊߘߕߐߢߐ߲ ߝߍ߬ ،ߏ߬ ߟߋ ߘߐ߫ ߒߞߏߝߐߟߊ ߘߏ߫ ߟߎ߫ ߦߴߊ߬ ߝߐ߫ ߟߊ߫ ߟߋ߬ ߞߏ߫ (ߜ߭ߊ߬ߙߌ߬ߛߞߍ)ߞߵߏ߬ ߘߐߕߌߢߍ߫ ߞߏߛߓߍ߫ ߞߵߊ߬ ߞߍ߫ (ߜ߭ߊ߬ߙߌ߬ߖ߭ߌߞߍ) ߘߌ߫ ،ߘߏ߫ ߟߎ߫ ߝߣߊ߫ ߦߴߊ߬ ߝߐ߫ ߟߊ߫ ߞߏ߫ (ߤߏ߬ߙߌ߬ߛߞߍ) ߏ߬ ߘߐ߫߸ ߘߊߟߞߊߟߌߦߊ ߣߌ߫ ߘߐ߬ߕߐ߬ߢߐ߲ ߘߴߊ߬ ߞߍ߫ (ߤߏ߬ߙߌ߬ߖߞߍ) ߣߌ߫ (ߤߊ߬ߙߌ߬ߖߍ߮) ߘߌ߫.

 ߒ߬ߓߊ߬ ߸ߞߎ߲߭ ߡߍ߲ ߞߵߊ߬ ߞߍ߫ (ߜ߭ߊ߬ߙߌ߬ߖ߭ߌߞߍ) ߝߐ߫ ߘߊ߫ ߢߊ ߣߌ߲߬ ߞߊ߲߬: 

ߓߊߡߊ߲ߣߊ߲ ߠߎ߬ ߦߋ߫ ߛߓߍߘߋ߲߫ ﴿ߒ﴾ ߠߋ ߞߐ߲߬ ߠߊ߫ ߞߎߡߊߘߋ߲ ߠߎ߬ ߢߍ߫ ،ߏ߬ ߘߐ߫ (ߒ) ߞߐ߲߭ ߡߍ߲ ߞߍ߫ ߘߊ߫ (ߤߊ߬ߙߌ߬ߖߍ߮) ߟߊ߫ ߏ߬ ߟߋ ߞߵߊ߬ ߝߐߢߊ ߞߍ߫ ߕߊ߲߬ ߞߏ߫: (ߒ߬ߤߊ߬ߙߌ߬ߖߍ߮) ߞߵߏ߬ ߝߐ ߟߊߣߐ߰ߦߊ ߞߍ߫ (ߒ߬ߞߊ߬ߙߌ߬ߖߍ߮) ߘߌ߫ ߞߵߏ߬ ߝߣߊ߫ ߞߍ߫ (ߒ߬ ߜ߭ߊ߬ߙߌ߬ߖ߭ߌߞߍ) ߘߌ߫ ߞߊ߬ߣߵߏ߬ ߞߍ߫ (ߜ߭ߊ߬ߙߌ߬ߖ߭ߌߞߍ) ߘߌ߫.

 ߤߊ߬ߙߌ߬ߖߍ߮ ߖߍ߬ߘߍ ߟߊ߬ߢߌߣߌ߲ ߣߴߊ߬ ߞߘߐ ߦߋ߫ ߘߌ߬ ߒߞߏߝߐߟߊ ߟߎ߬ ߓߘߊ: 

ߞߏߡߌ߲߬ ߸ߡߊ߲߬ߘߋ߲ ߠߎ߬ ߕߊ߫ ߓߌ߬ߛߞߌ߬ߟߌ߬ ߘߐ߫ ߡߐ߰ ߦߴߌ ߡߊߜߊ߬ ߟߊ߫ ߞߊ߬ ߛߋ߫ ߞߵߌ ߢߌߣߌ߲ߞߏ ߛߐ߬ߘߐ߲߬ ،ߏ߬ ߥߟߏߒߘߐ ߛߐ߬ߘߐ߲߬ߣߍ߲ ߠߋ߬ ߕߐ߮ ߦߋ߫ ߛߊ߫ ߞߴߌ ߝߊ߬ߙߌ߬ߛߍ߮ ߥߟߊ߫ ߌ ߥߐ߬ߛߌ ،ߓߊ߸ߊ߬ߟߎ߬ ߡߙߌ߫ ߘߐ߫ ߛߌ߰ ߕߍ߫ ߡߐ߰ ߛߐ߫ ߝߴߌ ߓߊ߯ ߘߏ߯ߣߍ߲߫ ߞߍ߫ ،ߏ߬ ߘߐ߫ ߸ߡߐ߰ ߦߋ߫ ߓߊ߯ߙߊ ߡߍ߲ ߞߍ߫ ߟߊ߫ ߞߊ߬ ߝߋ߲ ߡߍ߲ ߛߐ߬ߘߐ߲߬ ߸ߏ߬ ߟߋ ߞߟߌ߫ ߟߊ߫ ߞߴߌ (ߤߊ߬ߙߌ߬ߖߍ߮).

ߒ߬ߞߊ߬ ߸ߡߊ߲߬ߘߋ߲ ߠߎ߬ ߓߘߊ ߌ ߡߊ߫ ߛߍ߰ ߝߋ߲-ߋ-ߝߋ߲߫ ߘߐ߫ ߞߵߊ߬ ߛߐ߬ߘߐ߲߬ ߏ߬ ߟߋ ߞߟߌ߫ ߟߊ߫ ߞߏ߫ (ߣߊ߬ߣߊ߬ߡߊ ߥߟߊ߫ ߣߊ߬ߣߊ߬ߡߊߛߎߡߊߣߍ߲) ߓߊ ߸ߌ ߡߊ߫ ߛߍ߰ ߊ߬ ߘߐ߫.

ߒ߬ߓߊ߬ ߸ߏ߬ ߛߎ߮ ߢߌߣߌ߲ߠߌ߲ ߘߎߡߊ߲߫ ߡߐ߱ ߡߍ߲ ߢߍ߫ ߊ߬ ߕߍ߫ ߓߊ߯ߙߊ߫ ߝߍ߬ ߏ߬ ߟߋ ߕߐ߮ ߦߋ߫ ߛߊ߫ ߞߏ߫ (ߣߊ߬ߣߊ߬ߡߊ߬ߞߐ).

ߖߊ߲߬ߕߏ߬ߒߘߐ:

ߣߊ߬ߣߊ߬ߡߊ ߞߐ߬ߣߌ߲߬ ߦߋ߫ ߤߊ߬ߙߌ߬ߖߍ߯ ߟߋ߬ ߘߌ߫ ߡߍ߲ ߧߋ߫ ߣߊ߬ ߟߊ߫ ߡߐ߱ ߡߊ߬ ߞߍߢߊ ߓߍ߯ ߘߐ߫ ߤߊߟߌ߬ ߣߌ߫ ߦߋ߫ ߥߏ߭ ߟߋ߬ ߘߐ߫ ߸ߊ߬ ߘߌ߫ ߥߴߌ ߛߐ߬ߘߐ߲߫ ߦߋ߲߬.

ߤߊ߬ߙߌ߬ߖߍ߮ ߘߏ߲߬ ߧߴߌ ߟߊ߫ ߞߍߣߍ߲߫ ߢߌߣߌ߲ߣߍ߲ ߠߋ߬ ߘߌ߫ ،ߣߌ߫ ߘߊ߲ߓߊ߮ ߞߊ߬ ߡߍ߲ ߠߊ߫ ߓߍ߲߬ߛߋ߲߬ߺߺߡߊ ߥߊ߬ߙߊ ߏ߬ ߘߐ߫ ߸ߌ ߘߴߊ߬ ߦߋ߫ ߏ߬ ߕߌ߱ ߤߊ߬ߙߌ߬ߖߍ߮ ߞߊ߫ ߓߏ߲߬.

ߣߌ߫ ߡߍ߲ ߠߊ߫ ߓߍ߲߬ߛߋ߲߬ߺߺߡߊ ߘߐ߯ߦߊ߫ ߘߊ߫ ،ߌ ߘߴߊ߬ ߦߋ߫ ߏ߬ ߕߌ߱ ߝߣߊ߫ ߤߊ߬ߙߌ߬ߖߍ߮ ߘߐ߯ߡߊ߲߫.

 ߡߙߌ ߣߌ߫ ߝߐߟߌ ߘߐ߫: 

ߤߊ߬ߙߌ߬ߖߍ߮ ߞߘߐ ߟߋ߬ ߞߴߌ ߕߊ ߸ߏ߬ ߓߏ߲߬ߧߊ߬ ߘߊ߫ ߥߟߴߊ߬ ߘߐ߯ߦߊ߫ ߘߊ߫.

ߞߏ߬ߡߌ߲߬ ߤߊ߬ߙߌ߬ߖߍ߮ ߖߍ߬ߘߍ ߦߋ߫ ߢߌߣߌ߲߫ ߠߊ߫ ߟߋ߬ ߸ߏ߬ ߖߍ߬ߘߍ ߟߋ ߞߊ߲ߡߊ߬ ߡߊ߲߬ߘߋ߲ ߠߎ߬ ߞߊ߲߫ ߊ߬ ߡߊ߬ ߞߏ߫ ߝߊ߬ߙߌ߬ߛߍ߮ ،ߊ߬ ߘߏ߲߬ ߧߋ߫ ߢߌߣߌ߲߫ ߠߊ߫ ߛߌߟߊ߫ ߝߌ߬ߟߊ߬ ߟߋ ߝߍ߬ :

߁߭: ߛߌߟߊ߫ ߢߌߡߊ߲ : ߏ߬ ߤߊ߬ߙߌ߬ߖߍ߮ ߛߐ߬ߘߐ߲߬ߣߍ߲ ߕߐ߮ ߞߏ߫ : (ߕߊߓߍߛߎ߲ߓߍ) ߊߙߊߓߎ ߘߐ߫ (ߤߟߊ߬ߟߊ) ߘߤߊ߬ߣߍ߲ ߞߊ߬ߣߌ߲߬.

߂: ߛߌߟߊ߫ ߞߏߙߏ߲ : ߏ߬ ߤߊ߬ߙߌ߬ߖߍ߮ ߛߐ߬ߘߐ߲߬ߣߍ߲ ߕߐ߮ ߞߏ߫ : (ߖߌߖߎ߮) ߊߙߊߓߎ ߘߐ߫ (ߤߙߊ߬ߡߎ߲) ߟߊ߬ߕߐ߲߬ߣߍ߲ ߥߟߊ߫ ߕߣߊ߬ߡߊ ߞߊ߬ߣߌ߲߬.